केरोसीन बांटते समय लगी आग, 25 लोगों की जलने से मौत : Tez News
Home > India News > केरोसीन बांटते समय लगी आग, 25 लोगों की जलने से मौत
केरोसीन बांटते समय लगी आग, 25 लोगों की जलने से मौत
छिंदवाड़ा: यहां एक भीषण अग्निकांड में जलने से 25 लोगों की मौत हो गई। बताया जाता है कि केरोसिन वितरण के दौरान सोसायटी भवन में भीषण आग लग गई। इसकी चपेट में अनेक लोग आ गए। जानकारी के अनुसार कई लोग अभी भी भवन में फंसे हुए हैं। इन्हें सुरक्षित निकालने का प्रयास किया जा रहा है।
छिंदवाड़ा के बारगी स्थित सहकारी समिति केंद्र में केरोसिन वितरण के दौरान केरोसिन में लगी आग से करीब 25 लोगों की मौत हो गई। मिली जानकारी के अनुसार बारगी सहकारी समिति केंद्र में शुक्रवार को केरोसिन और खाद्यान्न वितरण किया जा रहा था। राशन लेने के करीब सैकड़ों ग्रामीण कतार में भवन के सामने मौजूद थे। जबकि कक्ष के अंदर करीब तीन दर्जन से अधिक लोग थे। इसी दौरान केरोसिन में आग लग गई।
इससे पहले कि लोग कुछ समझ पाते केरोसिन ने पूरे कक्ष को अपनी चपेट में ले लिया। इस दौरान मची अफरा तफरी से कक्ष में मौजूद लोग बाहर भी नहीं निकल पाए। जानकारी के अनुसार कक्ष में करीब दो दर्जन लोगों के जिंदा जलने की खबर है। खबर लिखे जाने तक करीब 18 शव बाहर निकाले जा चुके थे।
Bargee Chhindwara fire Kerosene	2017-04-21
Tagged with: Bargee Chhindwara fire Kerosene